Den Vest-Sjællandske Avis, 1823-10-07
J den Kongelige Tale, hvormed Forsamlingen blev aabnet hedte det: Uagtet alle mine Bestræbelser har jeg dog ikke kunne erholde en ærefuld Fred, fordi Fienden vedbliver baardnakkent at paastaae, at den kun vil underhandle med mig allene og naar jeg er bleven frie. Galliano tog nu Ordet i Mødet den 7de og sagde: at Regieringen havde forgiæves søgt at bevirke en Standsning af Fiendtlighederne og at deres Bestræbelser med Hensyn til at erholde Englands Mægling have ligeledes været forgiæves; kort sagt, de Franske ville ikke høre noget førend Kongen, den Kongelige Familie og Øen Cadix ere komne i deres Magt. Denne Efterretning er taget af de Franske Blade; men det Engelske Blad Sun vil vide: at de Constitutionelle i Cadix havde gjort Hertugen af Angouleme det dristige Tilbud, at Kongen skulde besøge ham i hans Leier, naar de Franske vilde forpligte sig til strax at forlade det Spanske District, og trække sig tilbage over Ebro. Bladet Sun tilføier herved den bemærkning: at den Neutralitet, som England hidindtil har fulgt, er meget urigtigen bleven tilskreven dets Financers svækkede Tilstand og Frygten for at faae alle Fastlandsmagterne imod sig; men at den sande Aarsag dertil er Spaniernes indbyrdes Uenighed og Frankeriges høitidelige Forsikkring, at den ikke har til Formaal at udvide sin Magt og at erholde et varigt Herredømme over Spanien ved denne forresten upolitiske, unødvendige og uretfærdige Krig. Naar man er bekiendt med Englands Forfatning, saa kan man ikke tvivle om, at dette Land vil blive istand til at udholde alle de Opoffrelser, som en Krig udkræver, naar Krigen virkelig skulde blive nødvendig for dets Fordeel og Ære, og Erfaringen har tilforn tilstrækkeligen lært, at en Continental Forbindelse hverken kan være frygtelig for England eller kan længe holde sig. Uagtet sin Neutralitet saa har dog Storbrittannien aldrig ophørt at vaage over Fortsættelsen af denne Kamp med det oprigtige Ønske, at tilbyde Spanien sin gode Tieneste, naar det kan skee paa en passende Maade, og skulde Kampen imod Forventning ende sig med den constitutionelle Regierings Omstyrtelse, som fornemmelig vilde blive en Følge af dens Tilhængeres indbyrdes Uenighed, og Frafald, saa vil England ikke være ligegyldig ved den Regieringsform, som vil blive oprettet paa Ruinerne af den; men det vil meget meere anvende sine Bestræbelser for at forhindre, at en vilkaarlig Regiering bliver oprettet paa det Spanske Distrikt ved en fremmed Magt. Vi ville derfore haabe, at Spanien vil erholde en retfærdig og fornuftig Friehed. - Uagtet disse Forsikkringer af Bladet Sun, saaer man dog af den almindelige Meening i London at Skibet Sappho har overbragt til Spanien en fuldkommen Vægring for at mægle fra Engelsk Side. Man indgaaer derfor Veddemaal om, at Cadix vil snart falde, endskiøndt nye Breve fra Admiral Valdes og den Deputerede Galiano sige det modsatte. - Spanske Blade ville vide, at Hertugen, af Angouleme skal have erklæret den afsluttede Capitulation imellem Grev Molitor og Ballasteros for ugyldig, fordi en Deel af hans Tropper vare gaaede over til Riego. Denne General er bleven bragt over Anduar til det Franske Hovedqvarteer, hvorved Pøbelens Forventning i Madrid, som haabede at skulle tilfredstille dets Had paa ham, ikke er bleven opfyldet. Til Anduar blev Riegoescorteret af 30 Husarer og bragt om Aftenen i Statsfængslet. Folket raabte uafladelig: Ferdinand, leve, Riegodøe, og man kunde kun med Møie holde det i Tømme. En Engelsk Oberst Villiam blev taget til Fange tilligemed Riego; begge vare til Hest i graae Overkjole og uden Decoration. Da han kom paa den store Plads ligeoverfor Altanen, hvor han forrige Aar havde tiltalt Folket saa vendte han sig til den Franske Officeer, som ledsagede ham og sagde: Dette samme Folk, som de i Dag seer saa forbittret paa mig, og som vilde have myrdet mig, naar de ikke havde været tilstæde, har mig i forrige Aar omkring i Triumph. Staden, nødte mig til, imod min Villie at modtage en Æressabel. J den heele Nat, som jeg tilbragte her vare alle Huse illuminerede, Folket dandsede under mine Vinduer og bedøvede mig med dets Jubelskrig. Flere Afdelinger af Tropperne fra Garnisonen i Bahia ere ankomne til Lissabon. Ved deres Ankomst dertil troede de at finde den Constitutionelle Regiering i fuld Gang; men da de ankom til St Michael saa erfarede de, at den var omstyrtet; men Soldaterne vedblive dog at bære den nationale Coraarde indtil de kom ind i Havnen, hvor de bleve afvæbnede inden de stege i Land; der vare mange Syge iblandt dem; General Madeira er endnu ikke selv kommen tilbage; et Rygte vil sige, at han har taget Flugten til Marandao i Brasilien som endnu er bleven Portugal troe. Fra RioFaneiro meldes, at Fregatten Maria da Gloria har erobret flere Skibe, hvoriblandt Krigskibet. Promptidag; den 6te opbragte Fregatten Carolina 2 Skibe med Tropper; man troede i Rio Janeiro, at Lord Cochrane havde faaet Øie paa det Orlogsskib hvorpaa General Madeira var ombord. -Man har faaet Efterretninger om at General Morales har slaget den Columbiske General Montilla og bemægtiget sig alle fiendtlige Skibe paa Søen Maracaibo, siden efter skal den Columbiske General Torollas ogsaa være bleven sloge, og Columbierne have retireret til Valencia, hvor de forskansede sig.